Dragen
Store norske leksikon,Realfag,Astronomi,Stjernebilder
Dragen er et stjernebilde mellom Store bjørn og Lille bjørn, nær himmelens nordpol. Hodet tegnes av fire stjerner som danner en skjev firkant. Ifølge araberne er det de fire kamelene som forsvarte Kamelføllet, en svak stjerne midt i firkanten.
I halen, som slynger seg inn mellom Store bjørn og Lille bjørn, står stjernen α (Thuban), som var polarstjerne for 4000 år siden og vil bli det igjen om rundt 21 000 år som følge av presesjon.I Dragen ligger den lyssterke planetariske tåken Kattøyetåken og kvasaren Q1634+706, som er 12,9 milliarder lysår fra Jorda og det fjerneste objektet som kan observeres i et amatørteleskop. Les mer i Store norske leksikon stjernebilder stjerne Eksterne lenker IAU: Stjernekart med Dragen